|  |
| --- |
| Opis: GRB |

REPUBLIKA SLOVENIJA

**Ministrstvo za gospodarski razvoj in tehnologijo**

Direktorat za turizem

Kotnikova 5, 1000 Ljubljana

**Pojasnila za uporabo kategorizacijskega lista**

**MOTEL, PENZION, GOSTIŠČE**

|  |  |  |  |  |
| --- | --- | --- | --- | --- |
| **Področje** | **Z.**  **št.** | **Št.**  **elementa** | **Vprašanje** | **Odgovor** |
| **Splošno** |  |  |  |  |
|  | 1 |  | Ali se motel, penzion oz. gostišče lahko označujejo kot hotel? | Ne, pri notranjem in zunanjem komuniciranju z gosti ne smejo uporabljati izraza hotel. |
|  | 2 |  | Ali se kategorizacijski list za hotel uporablja tudi za kategorizacijo motela, penziona oz. gostišča? | Ne. Za motel, penzion in gostišče je izdelan samostojen kategorizacijski list, saj se vsebina elementov opremnih značilnosti in ponudbe razlikujejo od hotela. |
|  | 3 |  | Ali se lahko motel, penzion oz. gostišče kategorizira kot hotel? | Načeloma da, če zagotovi vse opremne značilnosti in obseg ponudbe, ki se zahteva za hotel, prehodno pa je bila izvedena sprememba namembnosti vrste gostinskega obrata v hotel. |
|  | 4 |  | Ali se lahko pojasnila za uporabo kategorizacijskega lista za hotel uporabljajo tudi za pojasnjevanje kategorizacijskega lista za motel, penzion oz. gostišče? | Načeloma da, za tiste elemente, ki so v obeh kategorizacijskih listih identični oz. so vsebinsko enaki v obeh kategorizacijskih listih. Pri tem velja izpostaviti, da se po določbah Pravilnika o minimalnih tehničnih pogojih in obsegu storitev za opravljanje gostinske dejavnosti (Ur.l. RS, št. 35/2017) določbe tega pravilnika, ki veljajo za hotel, smiselno uporabljajo tudi za motel. |
|  | 5 |  | Ali je za penzion in gostišče določeno maksimalno število sob? | Ne, določeno je minimalno število nastanitvenih enot (penzion: najmanj 5 nastanitvenih enot, gostišče: eno ali več nastanitvenih enot). Priporoča pa se (ni obvezno), da ima penzion oz. gostišče največ 20 nastanitvenih enot. |
|  | 6 | 4 |  | Motel mora imeti neposredno zvezo na tranzitne poti in gostom nuditi možnost parkiranja avtomobilov. |
| **Recepcija in storitve** |  |  |  |  |
|  | 7 | 16 |  | Samostojna recepcija ni obvezen element za penzion in gostišče, ampak samo za motel. Sprejem gostov je lahko v penzionu in gostišču organiziran v prostoru z drugo namembnostjo. Za kategorijo 1\* in 2\* se priporoča, da je prostor za sprejem gostov ustrezno označen. Ob sprejemu mora biti obvezno označen čas, v katerem bo gostu na razpolago storitve prijave in odjave. Navedba tega časa samo v splošnih informacijah ne zadošča. |
|  | 8 | 20 |  | V času obratovanja gostinskega obrata mora biti za namestitev gostov zagotovljena 24 urna dosegljivost kontaktne osebe po telefonu, tako za zunanje klice, kot tudi klice iz sobe. |
|  | 9 | 21 |  | V kolikor gost izrazi željo po prenosu prtljage, mu mora biti ta storitev zagotovljena brezplačno ob prihodu od sprejema do sobe, ob odhodu pa od sobe do sprejema. |
|  | 10 | 38 |  | Pripomočki (najmanj tri različne vrste) za osebno higieno morajo biti gostom na razpolago takoj ob povpraševanju. |
| Soba |  |  |  |  |
|  | 11 | 39-42 | Zakaj ni več določena minimalna površina sobe za kategorijo? | Minimalna površina apartmaja ni več obvezen element za kategorizacijo (smernice združenja Hotelstars), velikost sob je sedaj izbirni element s precej visokim številom točk. Kot so pokazale raziskave združenja Hotelstars, minimalna velikost sobe/apartmaja ne predstavlja zadostne selektivnosti za razvrščanje v kategorije.  Pravilnik o minimalnih tehničnih pogojih in o obsegu storitev za opravljanje gostinske dejavnosti določa minimalno velikost sobe (enakovredno kategoriji 1\*), ke je v primeru enoposteljne sobe brez kopalnice 8 m2 in dvoposteljne sobe brez kopalnice 12 m2 . |
|  | 12 | 43 | Ali se lahko kot družinska soba obravnava hotelski apartma oz. suita? | Ne (glej pojasnilo pod z.št. 1).  Velikost družinske sobe ni predpisana, vsekakor pa mora biti večja od »običajne« dvoposteljne sobe ter sestavljena iz dveh ločenih sob z različno namembnostjo (spalnica za starše in otroška soba). |
|  | 13 | 49-52 | Ali so dopustna ležišča v obliki pogradov? | Pogradi oz. ležišča v nadstropju za odrasle so dopustni v kategoriji 1\* in 2\*. |
|  | 14 | 79 |  | |  |  |  |  |  | | --- | --- | --- | --- | --- | |  | **1\*** | **2\*** | **3\*** | **4\*** | | **enoposteljna**  **soba** | 1 stol | 1 stol | 1 stol | 1 stol  1 oblazinjen sedež | | **dvoposteljna**  **soba** | 1 stol | 1 stol | 2 stola ALI  1 stol  1 oblazinjen sedež | 1 stol  1 oblazinjen sedež |   Tudi v več posteljni sobi mora biti zagotovljena možnost sedenja za vsako osebo (n.pr. za tri osebe najmanj tri možnosti, upoštevajo se razmerja iz omenjene tabele). |
|  | 15 | 80,83 | Zakaj je obvezen fotelj z odlagalno mizico oz. je določena površina pisalne mize? | Pri preverjanju bivalnega udobja v sobi se ne preverja več minimalna površina sobe za posamezno kategorijo, ampak opremne značilnosti, ki zagotavljajo pričakovano udobje bivanja v posamezni kategoriji. Vsak gost v sobi mora imeti zagotovljeno možnost udobnega sedenja, odlaganja osebnih stvari in uporabe pisalne mize, ki mora imeti v višjih kategorijah vsaj 0,5 m2 proste delovne površine. |
|  | 16 | 85-87 |  | Dostopna prosta vtičnica pomeni, da gost dostopa do vtičnice brez dodatnega napora in gostitelj te vtičnice ne uporablja kot vir za električne naprave v sobi (n.pr. za TV aparat, minibar, lučko na nočni omarici, ipd.) |
|  | 17 | 94 |  | Ogledalo mora gostu omogočiti, da se iz neposredne bližine ogleda od glave do nog. |
|  | 18 | 103-105 |  | Klimatizacija se priporoča (ne gre za obvezen element) v vseh sobah in skupnih prostorov v kategoriji 4\* pri novogradnji, rekonstrukciji, v mestih in do nadmorske višine 1.000 m n.v.. |
| **Gastronomija** |  |  |  |  |
|  | 19 | 192 -194 |  | Vsebina ponudbe in čas nudenja morajo biti navedeni v splošnih informacijah. |
|  | 20 | 194 |  | Obseg in vsebina ponudbe hrane nista opredeljeni, ponudba mora zajemati hladno in tudi toplo hrano. |
|  | 21 | 196-195 |  | Element št. 195 za penzion ni obvezen. |